ตั้ง “อนุชา” รักษาการ รมว.อุตสาหกรรม ประเดิมคุยผู้บริหาร 22 มี.ค.นี้
นายก ตั้ง "อนุชา นาคาศัย" รักษาการรมว.กระทรวงอุตสาหกรรม โดย นัดพบผู้บริหารกระทรวง 22 มี.ค.นี้ ก่อนเริ่มงาน
นายกฯ ตั้ง “อนุชา” รักษาการ รมว.อุตสาหกรรม ประเดิมนัดพบผู้บริหาร 22 มี.ค.นี้
21 มี.ค. 2566

พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ลงนามแต่งตั้ง นายอนุชา นาคาศัย รัฐมนตรีประจำสำนักนายกรัฐมนตรี รักษาราชการแทนรัฐมนตรีว่าการกระทรวงอุตสาหกรรม ลำดับที่ 1 หลังจากนายสุริยะ จึงรุ่งเรืองกิจ ขอลาออกจากตำแหน่งรัฐมนตรีว่าการกระทรวงอุตสาหกรรม ก่อนประกาศยุบสภา เพื่อไปอยู่พรรคเพื่อไทย
โดยนายอนุชา เตรียมถือฤกษ์ 14.30 น. ของวันที่ 22 มีนาคม เดินทางเข้าสักการะองค์พระนารายณ์ จากนั้นจะประชุมร่วมกับผู้บริหารกระทรวงอุตสาหกรรม
ทั้งนี้การแต่งตั้งดังกล่าวสร้างความงุนงงให้กับข้าราชการกระทรวงอุตสาหกรรม เพราะเดิม นายธนกร วังบุญคงชนะ รัฐมนตรีประจำสำนักนายกรัฐมนตรี เป็นรักษาราชการแทนรัฐมนตรีว่าการกระทรวงอุตสาหกรรม ซึ่งคณะรัฐมนตรี(ครม.) เมื่อวันที่ 14 มีนาคมที่ผ่านมา มีกำหนดเข้ากระทรวงอุตสาหกรรม วันที่ 24 มีนาคม ก่อนจะมีคำสั่งตั้งนายอนุชา และนายธนกรขยับเป็นรักษาการ ลำดับที่ 2